Rikunarita-ORG/Wikinium huggingface dataset:
# திராங்கானு கல்வெட்டு

திராங்கானு கல்வெட்டு Terengganu Inscription Stone
Batu Bersurat Terengganu| கோலாலம்பூர் தேசிய வரலாற்று அருங்காட்சியகத்தில் உள்ள திராங்கானு கல்வெட்டின் பிரதி |
| செய்பொருள் | கருங்கல் |
| உயரம் | < 89 cm (35 அங்) |
| அகலம் | < 53 cm (21 அங்) |
| எழுத்து | சாவி எழுத்துமுறை |
| உருவாக்கம் | அண். 1303 கிபி |
| தற்போதைய இடம் | திராங்கானு மாநில அருங்காட்சியகம் |

**திராங்கானு கல்வெட்டு** (ஆங்கிலம்: *Terengganu Inscription Stone*; மலாய்: *Batu Bersurat Terengganu*; சாவி: باتو برسورت ترڠݢانو) என்பது 1899-ஆம் ஆண்டு மலேசியா, திராங்கானு, உலு திராங்கானு மாவட்டம் (*Hulu Terengganu District*), கோலா பேராங் தெர்சாட் ஆற்றின் அருகே கண்டுபிடிக்கப்பட்ட கருங்கல் கல்வெட்டு.

இந்தக் கல்வெட்டு 14-ஆம் நூற்றாண்டு மலாய் எழுத்திலும் (*Classical Malay*); ஜாவி எழுத்திலும் (*Jawi script*) எழுதப்பட்டு உள்ளது.

அதில் *செரி படுக்கா துவான்* (*Seri Paduka Tuan*) என அழைக்கப்படும் திராங்கானு ஆட்சியாளரால் வெளியிடப்பட்ட பிரகடனம் உள்ளது. அந்த ஆட்சியாளரின் குடிமக்கள் இசுலாம் மதத்தை நீட்டிக்கச் செய்யவும், நிலைநிறுத்தவும் மற்றும் அவர்களின் வழிகாட்டுதலுக்காக 10 அடிப்படை சரியா (*Sharia*) சட்டங்களை பின்பற்றுமாறும் வலியுறுத்தப் படுகிறது.

## பொது

**702 AH** என தேதியிடப்பட்ட இந்தக் கல்வெட்டு (பொ.ஊ. 1303), தென்கிழக்கு ஆசியாவின் மலாய் உலகில் சாவி எழுத்துமுறையில் எழுதப்பட்டதற்கான தொடக்கச் சான்றாக உள்ளது. அத்துடன் இப்பகுதியில் இசுலாம் ஓர் அரசு மதமாக வந்ததற்கான மிகப் பழமையான சான்றுகளில் ஒன்றாகவும் அமைகிறது.

1899-ஆம் ஆண்டு கோலா பேராங்கில் ஏற்பட்ட திடீர் வெள்ளப்பெருக்கிற்குப் பிறகு, தெர்சாட் ஆற்றின் (*Tersat River*) அருகே, சையித் உசின் பின் குலாம் அல்-போகாரி (*Sayid Husin bin Ghulam al-Bokhari*) என்ற அரபு வணிகராலும்; பெங்கீரான் அனும் எங்கு அப்துல் காதிர் பின் எங்கு பேசார் (*Pengiran Anum Engku Abdul Kadir bin Engku Besar*) எனும் அரச பிரபுவாலும்; திராங்கானு கல்வெட்டு தற்செயலாகக் கண்டுபிடிக்கப்பட்டது.

அந்தக் கல்வெட்டு அப்போதைய திராங்கானு சுல்தான் சைனல் அபிடின் III (*Zainal Abidin III of Terengganu*) என்பவரிடம் வழங்கப்பட்டது. அதன் பின்னர் அந்தக் கல்வெட்டு புக்கிட் புத்திரி (*Bukit Puteri*) எனும் இளவரசி மலையின் உச்சியில் வைக்கப்பட்டது.

### திராங்கானு மாநில அருங்காட்சியகம்

இந்த திராங்கானு கல்வெட்டு மலாக்கா சுல்தானகத்தின் காலத்தைவிட முந்தையது. இது இப்போது திராங்கானு மாநில அருங்காட்சியகத்தில் (*Terengganu State Museum*) காட்சிக்கு வைக்கப்பட்டுள்ளது.

## மேற்கோள்கள்

## நூல்கள் பட்டியல்

* Adi Yasran, A. A.; Mohd Zin, M. Z.; Hashim, M.; Halimah, H.; Mohd Sharifudin, Y.; Syed Nurulakla, S. A.; Nurhidayah J; A. Asmadi Sakat; M. Roslan Mohd Nor (2012), "The Jawi writing system and vocabulary of the earliest legal malay inscription and manuscripts", *Journal of Applied Sciences Research*, **8** (7), ISSN 1816-157X
* Hooker, Virginia Matheson (2003), *A Short History of Malaysia: Linking East and West*, Allen & Unwin, ISBN 978-186-4489-55-2
* Teeuw, Andries (1959), *The history of the Malay language. A preliminary survey*, Royal Netherlands Institute of Southeast Asian and Caribbean Studies, retrieved 17 October 2012
* UNESCO (2009), *Memory of the World: Batu Bersurat Terengganu (Inscribed Stone of Terengganu)* (PDF)
* UNESCO (2001), *Memory of the World: Malaysia*

## வெளி இணைப்புகள்
# சிங்கப்பூர் உணவு

சிங்கப்பூரில் பலதரப்பட்ட உணவுவகைகள் உள்ளன. இவை எல்லாமே இங்குள்ள பல இன மக்களின் கலாச்சர உணவுகள் ஆகும். பல உணவுகள் எப்படி வேறு நாடுகளிலிருந்து இங்கு சமைக்கப்பட்டதோ, அவ்வாறே இன்றும் சமைக்கப்படுகிறது. வேறு சில உணவுகளோ , இரண்டு கலாச்சாரங்களின் உணவுகளின் கலவையாக அமைகின்றன. சீனர்கள்,மலாய்க்காரர்கள், இந்தியர்கள் என பலத்தரப்பட்ட மக்கள்  சிங்கப்பூரில் வாழ்கின்றனர்.

சிங்கப்பூரில் உணவு என்பது மக்களின் அடையாளமாகவும் திகழ்கிறது. மலாய்க்காரர்கள் பன்றிக்கறியையும் மதுவையும் அருந்தக்கூடாது. இந்தியர்கள் மாட்டுக்கறியை சாப்பிடக்கூடாது. சீனர்கள் ஒரு வகையில் குச்சிகளை பயன்படுத்தி சாப்பிடுவார்கள். மலாய்க்காரர்களும் இந்தியர்களும் கைகளால் உணவை எடுத்து சாப்பிடுவார்கள்.

சாப்பாட்டுக்கடைகளைவிட உணவன்கடிகளில் உண்பதை சிங்கப்பூரர்கள் விரும்புகிறார்கள். கோழிசிசோறு,சாத்தே, பிரியாணி போன்ற உணவுகள் விற்கப்படுகின்றன. பாலாடைக்கட்டி பரோட்டா போன்ற கலவை உணவும் இங்கு விற்கப்படுகிறது.
# நவார் இராச்சியம்

| நவார் இராச்சியம் Kingdom of Navarre*Reino de Navarra* *Nafarroako Erresuma* *Royaume de Navarre* |
| --- |
| 824–1620 |
|
கொடி

சின்னம்

 |
| தலைநகரம் | பம்ப்லோனா |
| பேசப்படும் மொழிகள் | பாஸ்க், ஸ்பானியம், பிரெஞ்சு |
| சமயம்  | கிறிஸ்தவம் (ரோமன் கத்தோலிக்கம்) |
| அரசாங்கம் | மன்னராட்சி |
| வரலாற்று சகாப்தம் | நடுப்பகுதி |
|  |
| • பிராங்கியப் பேரரசுக்கெதிரான கிளர்ச்சி  | 824 |
| • பம்ப்லோனா இராச்சியம் நெவார் எனப் பெயர் மாற்றம்  | 1004 |
| • தெற்குப் பகுதி கைப்பற்றப்பட்டு ஸ்பெயினுடன் இணைவு  | 1522 |
| • வடக்குப் பகுதி ஆரம்ப கால பிரான்சுடன் இணைவு  | 1589 |
| • வடக்குப் பகுதி ஆரம்ப கால பிரான்சுடன் இணைவு  | 1620 |
|  |
|

|  |  |
| --- | --- |
| **முந்தையது** | **பின்னையது** |
|

|  |  |
| --- | --- |
|  | பிராங்கியப் பேரரசு |

 |

|  |  |
| --- | --- |
| ஆரம்ப கால பிரான்ஸ் |  |
| ஹாப்ஸ்பேர்க் ஸ்பெயின் |  |

 |

 |

**நவார் இராச்சியம்** (*Kingdom of Navarre*, ஸ்பானியம்: Reino de Navarra, பாஸ்க்: Nafarroako Erresuma, பிரெஞ்சு: Royaume de Navarre), என்பது அட்லாண்டிக் பெருங்கடல் ஓரமாக பிரனீஸ் மலைத்தொடருக்கு இரு பக்கமும் அமைந்திருந்த ஐரோப்பிய இராச்சியம். இது ஆரம்பத்தில் **பம்ப்லோனா இராச்சியம்** (*Kingdom of Pamplona*) என அழைக்கப்பட்டது.

824 ஆம் ஆண்டளவில் நவார் இராச்சியம் உருவாக்கப்பட்டது. அப்போது உள்ளூர் பாஸ்க் தலைவர் ஈனிகோ அரிஸ்டா என்பவர் பம்ப்லோனாவின் அரசனாகத் தன்னை அறிவித்து பிராங்கியாவுக்கு எதிராக கிளர்ச்சியில் ஈடுபட்டார்.

இவ்விராச்சியத்தின் தெற்குப் பகுதி காஸ்டீல் இராச்சியத்துடன் 1513 ஆம் ஆண்டில் இணைக்கப்பட்டு ஒன்றுபட்ட ஸ்பானிய இராச்சியத்தின் பகுதியானது. வடக்குப் பகுதி தொடர்ந்து தனி இராச்சியமாக இருந்து வந்தது. 1589 ஆம் ஆண்டில் நவாரின் மூன்றாம் ஹென்றி பிரான்சின் நான்காம் ஹென்றியாக முடி சூடியதில் இருந்து வடக்குப் பகுதி 1620 ஆம் ஆண்டில் பிரெஞ்சு இராச்சியத்துடன் இணைக்கப்பட்டது.

## வெளி இணைப்புகள்

* *பிரித்தானிக்கா கலைக்களஞ்சியத்தில் நவார், 1911*
# நண்டுகளூடெ நாட்டில் ஓரிடவேளா

| *நண்டுகளூடெ நாட்டில் ஓரிடவேளா Njandukalude Nattil Oridavela* |
| --- |
| இயக்கம் | அல்தாஃப் சலீம் |
| தயாரிப்பு | நிவின் பவுலி |
| கதை | அல்தாஃப் சலீம் ஜார்ஜ் கோரா |
| இசை | ஜஸ்டீன் வர்கேஸ் |
| நடிப்பு | நிவின் பவுலி சாந்தி கிருஷ்ணா அஹானா கிருஷ்ணா லால் |
| ஒளிப்பதிவு | முகேஷ் முரளீதரன் |
| கலையகம் | பவுலி ஜூனியர் பிக்சர்ஸ் |
| விநியோகம் | Chakkalakel Films & Tricolor Entertainment |
| வெளியீடு | 1 செப்டம்பர் 2017 |
| நாடு | இந்தியா |
| மொழி | மலையாளம் |

நண்டுகளூடெ நாட்டில் ஓரிடவேளா (*Njandukalude Nattil Oridavela*, மலையாளம்: ഞണ്ടുകളുടെ നാട്ടിൽ ഒരിടവേള**,** மொ. 'நண்டுகளின் நிலத்தில் ஓர் இடைவேளை') என்பது 2017 ஆண்டைய மலையாள நாடக-நகைச்சுவைத் திரைப்படம். படத்தை இயக்கி, உடன் எழுதியவர் அல்தாஃப் சலீம். இப்படத்தில் நிவின் பவுலி, சாந்தி கிருஷ்ணா, ஆஹா கிருஷ்ணா, லால், ஸ்ரீண்டா அஹான், ஐஸ்வர்யா லெக்சி, சிஜு வில்சன், ஷரபூதீன், கிருஷ்ணா சங்கர், திலீஷ் பொத்தன் ஆகிய முன்னணி நடிகர்கள் நடித்துள்ளனர். 19 ஆண்டு இடைவெளிக்குப் பிறகு சாந்தி கிருஷ்ணா இப்படத்தின் மூலம் படங்களில் மீண்டும் வந்துள்ளார். இப்படமானது அல்தாப் சாலிம் மற்றும் ஜார்ஜ் கோர ஆகியோரால் எழுதப்பட்டது. பாலி ஜூனியர் பிக்சர்ஸ் என்ற தனது பதாகையின் கீழ் நிவின் பவுலி இப்படத்தை தயாரித்துள்ளார்.. இப்படம் 2017 செப்டம்பர் 1 அன்று வெளியானது .

## கதை

ஒரு மகிழ்ச்சியான குடும்பம். அந்தக் குடும்பத் தலைவி, ஒரு நாள் குளித்துக்கொண்டிருக்கும்போது, தன் மார்பில் ஒரு சிறு கட்டி இருப்பதை அவர் உணர்கிறார். தனக்குப் புற்றுநோயாக இருக்குமோ என்று சந்தேகப்படுகிறார்.
பல்வேறு மருத்துவப் பரிசோதனைகளுக்குப் பிறகு அவருக்கு மார்பகப் புற்றுநோய் இருப்பது உறுதியாகிறது. அந்தக் கசப்பான உண்மையை, அந்தக் குடும்பத் தலைவி எப்படி எடுத்துக்கொள்கிறார், அந்தக் குடும்பம் எப்படி எடுத்துக்கொள்கிறது என்பதுதான் படம்.

பொதுவாக, நம் நாட்டில் ஒருவருக்கு நோய் ஏற்பட்டால், அவர் குணமாகிறவரை எந்த ஒரு நல்ல செயலையும் செய்யமாட்டார்கள். ஆனால், அப்படி சோகத்தில் மூழ்கி இரிக்கத் தேவையில்லை என்கிறது இந்தப் படம். குடும்பத்தின் முதன்மை உறுப்பினர் புற்றுநோயால் பாதிக்கப்பட்டிருந்தாலும், அந்த வீட்டில் பிறந்தநாள் கொண்டாட்டங்கள் நடைபெறுகின்றன. திருமண வைபவங்கள் மேற்கொள்ளப்படுகின்றன. சுற்றுலாவுக்குச் செல்கிறார்கள். இந்தப் படத்தின் மூலம் *நோயால பாதிக்கப்பட்டவங்களுக்கு நாம புன்னகையுடன் ஆதரவாக இருப்போம். அவர்களை நாம் மகிழிச்சியாக பார்த்துகாப்போம். நாமும் மகிழ்ச்சியாக இருப்போம்* என இயக்குநர் செல்ல வருகிறார்.

## தயாரிப்பு

ஜார்ஜ் கோராவுடன் இணைந்து திரைக்கதை அமைத்ததுடன் படத்தை அல்தாப் சாலிம் இயக்கியதாக அவர் குறிப்பிடுகிறார். இந்த படத்தின் முதன்மை படப்பிடிப்பு 2016 ஆம் ஆண்டு செப்டம்பர் மாதம் 25 ஆம் தேதி தொடங்கியது. முகேஷ் முரளிதரன் ஒளிப்பதிவு செய்தார். திரைப்படமானது 2017 செப்டம்பர் 01 அன்று வெளியிடப்பட்டது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *நண்டுகளூடெ நாட்டில் ஓரிடவேளா*
# இலங்கை நாடோடித் தெலுங்கர்

இலங்கை நாடோடித் தெலுங்கர்| Sri Lankan Gypsy Snake Charmer |
| குறிப்பிடத்தக்க மக்கள்தொகை கொண்ட பகுதிகள் |
|  இலங்கை |
| மொழி(கள்) |
| தெலுங்கு, சிங்களம், தமிழ் |
| சமயங்கள் |
| Animism, பௌத்தம், இந்து, கிறித்தவம் |
| தொடர்புள்ள இனக்குழுக்கள் |
| இலங்கைத் தமிழர், சிங்களவர்
 |

**இலங்கை நாடோடித் தெலுங்கர்** (*Sri Lankan Gypsy Telugu people*), இலங்கையில் வாழும் இனக்குழுவினர் ஆவர். தெலுங்கைத் தாய்மொழியாகப் பேசும் இவர்களின் முன்னோர்கள் பல நூற்றாண்டுகளுக்கு முன்பு இந்தியாவிலிருந்து இலங்கைக்கு வந்ததாகக் கருதப்படுகிறது. நிரந்தரமாக ஒரே இடத்தில் இல்லாது இடம்பெயர்ந்து வாழும் இவர்களைப் பல தொண்டு நிறுவனங்கள் குடியமர்த்தி வருகின்றன. இலங்கையின் அனைத்து மாவட்டங்களிலும் பரந்து வாழ்ந்தாலும், மட்டக்களப்பு மாவட்டத்தில் அதிகம் பேர் வாழ்கின்றனர். சிங்களவர்களால் *அகிகுண்டகா* எனவும் இலங்கைத் தமிழர்களால் குறவர் எனவும் அழைக்கப்படுகின்றனர். ஆரூடம் சொல்வதையும் பாம்பு, குரங்குகளைக் கொண்டு வித்தைக் காட்டுவதையும் தொழிலாக செய்கின்றனர். வாழும் இடத்திற்கேற்ப தமிழையும் சிங்களத்தையும் பேசுகின்றனர். இவர்களில் பெரும்பான்மையினர் இந்து சமயத்தையும் சிலர் கிறித்தவ, பௌத்த சமயங்களையும் பின்பற்றுகின்றனர்.

## உசாத்துணை

## வெளி இணைப்புகள்

* Ahikuntika: Sri Lankan gypsy clan
* The gypsy who stayed
# உலக மொழிகளின் பட்டியல்

## ஆகக் குறைந்தது 100 மில்லியன் மக்கள் தாய்மொழியாகக் கொண்டவை

| மொழி | குடும்பம் | என்கார்டா 2006 | Ethnologue 2005 estimate  | வேறு மதிப்பீடுகள் | என்கார்ட்டாப் படி தரம் |
| --- | --- | --- | --- | --- | --- |
| **கிரேக்க மொழி** | இந்தோ ஐரோப்பிய | 1580 மில்லியன் | 1650 மில்லியன் (2011)) | 1700 மில்லியன் முதல் நிலை, 1500 மில்லியன் இரண்டாம் நிலை = 1750 மில்லியன் | 1 |
| **சீன மொழி**  | சீன-திபெத்திய | 844 மில்லியன் | 885 மில்லியன் (1999) | 873 மில்லியன் முதல் நிலை, 178 மில்லியன் இரண்டாம் நிலை = 1051 மில்லியன் | 2 |
| **அரபு** | ஆபிரிக்க-ஆசிய மொழிகள், செமிடிக், மத்திய, தென்மத்திய | 422 மில்லியன் | 206 மில்லியன் (1998) | 323 மில்லியன் (CIA 2006 est). | 3 |
| **ஆங்கிலம்** | இந்தோ-ஐரோப்பிய, | 341 மில்லியன் | 322 மில்லியன் (1999) | 380 மில்லியன் முதல் நிலை, 600 மில்லியன் இரண்டாம் நிலை= 980 millon, | 3 |
| **எசுப்பானியம்** | இந்தோ-ஐரோப்பிய, | 322.2 மில்லியன் | 332 மில்லியன் (1999) | 380 மில்லியன் முதல் நிலை, 100 மில்லியன் இரண்டாம் நிலை = 480 மில்லியன் | 4 |
| **வங்காளம்** | இந்தோ-ஐரோப்பிய, | 407 மில்லியன் | 289 மில்லியன் (2006) | 196 மில்லியன் முதல் நிலை (2004 CIA) | 5 |
| **ஹிந்தி** | இந்தோ-ஐரோப்பிய, | 182 மில்லியன் | 366 மில்லியன் (1991) | 948 மில்லியன்  | 7 |
| **போர்த்துக்கீச மொழி** | இந்தோ-ஐரோப்பிய, | 176 மில்லியன் | 177.5 மில்லியன் (1998) | 203 மில்லியன் முதல் நிலை (2004 CIA), + 20 மில்லியன் இரண்டாம் நிலை = 223 மில்லியன் | 8 |
| **ரஷ்ய மொழி** | இந்தோ-ஐரோப்பிய, | 167 மில்லியன் | 170 மில்லியன் (1999) | 145 மில்லியன் முதல் நிலை (2004 CIA), 110 மில்லியன் இரண்டாம் நிலை, = 255 மில்லியன் (2000 WCD) | 9 |
| **ஜப்பானியம்** | Japonic | 125 மில்லியன் | 125 மில்லியன் (1999) | 128 மில்லியன் முதல் நிலை, 2 மில்லியன் இரண்டாம் நிலை, = 130 மில்லியன் | 10 |

## முதல் 20 மொழிகள்

1. கிரேக்க மொழி - ஐரோப்பா - 1750 மில்லியன்

1. மாண்டரின் (சீனம்) - சீனா - 885 மில்லியன்
2. ஸ்பானிய மொழி - ஸ்பெயின் - 332 மில்லியன்
3. ஆங்கிலம் - ஐக்கிய இராச்சியம், ஐக்கிய அமெரிக்கா - 322 மில்லியன்
4. வங்காள மொழி - இந்தியா, வங்காளதேசம் - 189+ மில்லியன்
5. ஹிந்தி - இந்தியா - 182+ மில்லியன்
6. போர்த்துக்கீச மொழி - போத்துக்கல் - 170+ மில்லியன்
7. ரஷ்ய மொழி - ரஷ்யா - 170+ மில்லியன்
8. ஜப்பானிய மொழி - ஜப்பான் - 128+ மில்லியன்
9. ஜெர்மன் - ஜெர்மனி - 125+ மில்லியன்
10. பிரெஞ்சு - பிரான்ஸ் - 120+ மில்லியன்
11. தமிழ் - இந்தியா, இலங்கை,சிங்கப்பூர்,மலேசியா - 78+ மில்லியன்
12. வூ மொழி (சீனம்) - சீனா - 77+ மில்லியன்
13. ஜாவா மொழி - இந்தோனீசியா - 75+ மில்லியன்
14. கொரிய மொழி - தென் கொரியா, வட கொரியா - 75+ மில்லியன்
15. வியட்நாமிய மொழி - வியட்நாம் - 67+ மில்லியன்
16. தெலுங்கு - இந்தியா - 79+ மில்லியன்
17. யூவே மொழி (சீனம்)- சீனா - 66+ மில்லியன்
18. மராட்டி - இந்தியா - 64+ மில்லியன்
19. துருக்கி மொழி - துருக்கி - 59+ மில்லியன்
20. உருது - பாகிஸ்தான், இந்தியா - 58+ மில்லியன்

## பிற இந்திய மொழிகள்

1. பஞ்சாபி - இந்தியா - 56+ மில்லியன்
2. மலையாளம் - இந்தியா - 34+ மில்லியன்
3. கன்னடம் - இந்தியா - 33+ மில்லியன்
4. மணிப்புரி - இந்தியா -

## மேற்கோள்கள்
# எராப்ரகடா

எராப்பிரகடா
**எராப்பிரகடா எராண்ணா** (*Errapragada Erranna*, தெலுங்கு: ఎఱ్రాప్రగడ என்பவர் ஒரு தெலுங்குக் கவிஞர் ஆவார். இவர் புரோலயா வேமா ரெட்டியின் (1325–1353) பேரரசில் அரசவைக் கவிஞராக இருந்தவர். இவர் "பிரபந்த பரமேசுவரா" என்று புகழப்பட்டவர்.

சமசுகிருத மகாபாரதத்தை தெலுங்கில் மொழிபெயர்த்தவர்களில் இவரும் ஒருவர். தெலுங்கில் முக்கவிகளில் இவரும் ஒருவர். மற்றவர்கள் நன்னய்யா, திக்கனா ஆகியோர் ஆவர். அரி வம்சம், இராமாயணம் ஆகியவற்றையும் மொழிபெயர்த்தார். நரசிம்ம புராணம் என்ற சொந்த நூலையும் எழுதினார்.

## மேற்கோள்கள்
# முசுனூரி நாயக்கர்கள்

**முசுனூரி நாயக்கர்கள்** (**Musunuri Nayaks**) என்பவர்கள் 14 ஆம் நூற்றாண்டைச் சேர்ந்த தென்னிந்திய போராளி மன்னர்களாவர். இவர்கள் செயல்பட்ட பகுதி தெலங்காணா ஆகும்.

இவர்கள் தில்லி சுல்தான்கள் காகதீயர்களை வெற்றி கொண்டு அவர்களது நாட்டைக் கைப்பற்றிய நிலையில், தில்லி சுல்தான்களிடம் இருந்து 1326 இல் ஆந்திராவை மீட்ட வீரத் தலைவர்களாவர்.

## துருக்கியரை எதிர்த்து

முசுனூரி காபானீடு
தில்லி சுல்தான்களிடம் காக்கத்தியர்களின் வீழ்ச்சிக்குப்பின் அவர்களது நாட்டைத் தங்களுடைய நாட்டுடன் இணைத்துக் கொண்ட தில்லி சுல்தான்கள் வாரங்கல்லுக்கு "சுல்தான்பூர்" என புதிய பெயரைச் சூட்டினர். இப்பகுதிக்கு ஆளுநராக குறுகிய காலம் இருந்த உலு கான் தில்லி சுல்தான் முகமது பின் துக்லக்கால் 1324 இல் தில்லிக்கு திரும்ப அழைக்கப்பட்டார். காக்கதிய படையின் முன்னாள் தளபதியான, நாகையா கன்ன விப்ரடு என்பவர் மாலிக் மக்புல் என்ற புதிய பெயரோடு இப்பகுதியின் புதிய ஆளுநராக நியமிக்கப்பட்டார். எனினும், துக்லக்கால் வெற்றி கொள்ளப்பட்ட காக்கதிய பேரரசின் உள்ளூர் தலைவர்களால் அதிகாரம் மீண்டும் கைப்பற்றப்பட்டது.

1330 இல், முசுனூரி புரோலயா நாயக்கரால் பித்தாபுரம் அருகே வெளியிடப்பட்ட விலாசா மானிய செப்பேட்டில் துருக்கியரால் தெலுங்கு நாட்டில் ஏற்பட்ட பேரழிவுகளைப் பற்றிக் குறிப்பிட்டு சட்ட ஒழுங்கை நிலைநிறுத்தத் தாமே தகுதியானவர் என்பதையும் வெளியிட்டுள்ளார். இவரது வாரிசான, காப்பையா நாயக்கர் (ஆட்சிக் காலம் 1333-1368), துருக்கியருக்கு எதிராக ஒரு எழுச்சியை ஏற்படுத்தி, அவர்களை வாரங்கல்லை விட்டு 1336 இல் வெளியேற்றினர்.

காப்பபைய நாயக்கர் முழுத் தெலங்கானாவையும் 1368 வரை ஆட்சி செய்தார். அவரது மறைவுக்குப் பின் அவருக்கு துணையாக இருந்த நாயக்கர்கள் தங்கள் சொந்த நகரங்களை நோக்கி கலைந்து சென்றதாகக் கூறப்படுகிறது. துருக்கியருக்கு எதிராக இருந்தபோதும், காப்பைய நாயக்கர் தொடர்ந்து துருக்கியரால் வாராங்கல்லில் கட்டப்பட்ட குஷ் மகாலை பயன்படுத்தியதோடல்லாமல் "ஆந்திர நாட்டின் சுல்தான்" என்ற பாரசீகப் பட்டத்தையும் ஏற்றுக் கொண்டிருந்தனர். 1361 இல், இவர் செய்து கொண்ட ஒரு உடன்படிக்கையின் பகுதியாக பாமினி சுல்தான் முகமது ஷாவுக்கு ஒரு சிம்மாசனத்தைப் பரிசாக அளித்தானர்.

## மேற்கோள்கள்

## மேலும் படிக்க

* *After the Kakatiyas*, V. Yashoda Devi, Andhra Pradesh Sahitya Academy, Hyderabad, 1975.
* *A history of South India from prehistoric times to the fall of Vijayanagar*, K. A. Nilakanta Sastri, Oxford Univ. Press, 1955.
* *The Early Muslim expansion in South India*, N. Ventakaramanayya, 1942.
* Subrahmanyam, Sanjay (1998), "Hearing Voices: Vignettes of Early Modernity in South Asia, 1400–1750", *Daedalus*, **127** (3): 75–104, JSTOR 20027508, (subscription required (help))
# பதுகம்மா

| பதுகம்மா |
| --- |
|  |
| பிற பெயர்(கள்) | தெலங்காணாவின் மலர்த் திருவிழா |
| கடைப்பிடிப்போர் | இந்தியாவின் தெலங்காணா மாநிலம் மற்றும் ஆந்திரப் பிரதேசத்தின் சில பகுதிகளில் பெண்களால் கொண்டாடப்படுவது. |
| வகை | கௌரிக்கான வசந்த விழா |
| கொண்டாட்டங்கள் | 9 நாட்கள் |
| அனுசரிப்புகள் | b |
| தொடக்கம் | மாகாளய அமாவாசை, பித்தரு அமாவாசை |
| முடிவு | துர்காஷ்டமி |
| நாள் | செப்டம்பர்/அக்டோபர் |
| நிகழ்வு | ஆண்டு |
| தொடர்புடையன | தசரா |

**பதுகம்மா (Bathukamma)** என்பது தெலங்காணாவில் இந்து பெண்களால் கொண்டாடப்படும் ஒரு மலர்த் திருவிழா ஆகும். இந்த விழா ஒவ்வொரு ஆண்டும் சாலிவாகன ஆண்டு நாட்காட்டியின்படி ஒன்பது நாட்கள் பத்ரபத அமாவாசை (பித்ரு பட்சம் அமாவாசை) அன்று துவங்கி துர்காஷ்டமிவரை கொண்டாடப்படுகிறது. இது கிரிகேடியன் நாட்காட்டியில் செப்டம்பர்–அக்டோபர் மாதங்களில் வரும். நவராத்திரியின்போது பதுகம்மா விழா ஒன்பது நாட்கள் கொண்டாடப்படுகிறது. மகாலயா அமாவசை நாளில் தொடங்கும் இந்த விழா. 9 நாள் கொண்டாட்டங்களுடன் "சதுலா பதுகம்மா" அல்லது "பெட்ட பதுகம்மா" விழாவுடன் தசராவுக்கு இரு நாடகளுக்கு முன் முடிவடையும்.

பதுகம்மா விழாவானது தெலங்காணாவின் கலாச்சார உணர்வைப் பிரதிபலிக்கிறது. பதுகம்மா என்பது அழகிய மலர்க் குவியல் ஆகும், இது மருத்துவ குணங்கள் கொண்ட பல்வேறு வகையான மலர்களால் கோபுர வடிவில் ஏழு அடுக்குகளாக அமைக்கப்படுகிறது. தெலுங்கில், ‘பதுங்கம்மா' என்பதன் பொருள் ‘அம்மனே வருக’ என்பதாகும், மேலும் பெண்களின் காவல் தெய்வமான மகா கௌரியை, பதுகம்மா வடிவில் வணங்குகின்றனர். இது ஆந்திரத்தில், விசாகப்பட்டிணம் போன்ற சில நகரங்களில் கொண்டாடப்படுகிறது.

இது பெண்களின் விழா ஆகும். இந்த சிறப்பு நிகழ்வில் பெண்கள் பாரம்பரிய ஆடைகள் அணிந்து நகைகள் மற்றும் இதர ஆபரணங்களுடன் ஒன்று சேர்கின்றனர். பருவவயது பெண் மக்கள் பாவாடை-ஒனி/பாவாடை-தாவணி/பாவாடைச் சட்டை போன்றவற்றை அணிகலன்களுடன் அணிந்து பாரம்பரியத்தை வெளிப்படுத்துகின்றனர். 2017 ஆண்டு இந்த விழா செப்டம்பர் 20 - 28 ஆகிய நாட்களில் கொண்டாடப்படுகிறது.

## மேற்கோள்கள்
# மகபூப்நகர் மாவட்டம்

| மகபூப்நகர் |
| --- |
| மாவட்டம் |
|  |
| நாடு |  இந்தியா |
| பகுதி | மாநிலம் |
| மாநிலம் | தெலங்காணா |
| தலைமையிடம் | மகபூப்நகர் |
| பரப்பளவு |
|  • மொத்தம் | 2,737.96 km2 (1,057.13 sq mi) |
| மக்கள்தொகை  (2011) |
|  • மொத்தம் | 9,19,903 |
| நேர வலயம் | ஒசநே+5:30 (இ.சீ.நே) |
| தொலைபேசி | +91 |
| வாகனப் பதிவு | TS-06 |
| இணையதளம் | mahabubnagar.telangana.gov.in |

**மகபூப்நகர் மாவட்டம்** (தெலுங்கு: మహబూబ్ నగర్) இந்தியாவின் தெலுங்கானா மாநிலத்திலுள்ள 33 மாவட்டங்களுள் ஒன்று. இதன் தலைமையகம் மகபூப்நகர் என்னும் நகரில் உள்ளது. 2,737.96 சதுர கிலோமீட்டர் பரப்பளவு கொண்ட இம் மாநிலத்தில், 2011 ஆம் ஆண்டுக் கணக்கெடுப்பின் படி 9,19,903 மக்கள் வாழ்கிறார்கள்.

## மகபூப்நகர் மாவட்டத்தை பிரித்தல்

மகபூப்நகர் மாவட்டத்தின் சில பகுதிகளை பிரித்து, 11 அக்டோபர் 2016 அன்று நாகர்கர்னூல் மாவட்டம், வனபர்த்தி மாவட்டம் மற்றும் ஜோகுலம்பா மாவட்டம் என மூன்று புதிய மாவட்டங்கள் நிறுவப்பட்டது.

## ஆட்சிப் பிரிவுகள்

இந்த மாவட்டத்தை 15 மண்டலங்களாகப் பிரித்துள்ளனர்.

அவை:

1. அட்டகல்
2. பாலாநகர்
3. Bhoothpur
4. சின்னசிந்தகுண்டா
5. தேவரகத்ரா
6. Gandeed
7. ஹன்வாடா
8. ஜட்சர்லா
9. Koilkonda
10. MBNR
11. Midjil
12. Moosapet
13. நவாப்பேட்டை
14. Rajapur
15. Mohammadabad

## இவற்றையும் பார்க்கவும்

* தெலுங்கானா மாவட்டங்கள்
* ஆந்திரப் பிரதேச மாவட்டங்கள்

## வெளியிணைப்புகள்

* தெலுங்கானா மாநில அரசின் இணையதளத்தில்

## மேற்கோள்கள்
# சங்கராந்தி

**சங்கராந்தி** என்பது இந்துக்களின் பஞ்சாங்கம் மற்றும் ஜோதிட சாஸ்திரத்தில், 12 இராசிகள் கொண்ட ராசிச் சக்கரத்தில் சூரியன் ஒரு இராசியிலிருந்து அடுத்த இராசிக்கு இடம் பெயர்வதை குறிக்கிறது. எனவே ஒரு ஆண்டு 12 சங்கராந்திகள் கொண்டுள்ளது.

சூரிய நாட்காட்டியைப் பின்பற்றும் ஆந்திரப் பிரதேசம், தமிழ்நாடு, கேரளா, துளுநாடு, கர்நாடகா, தெலுங்கானா, பஞ்சாப், ஒடிசா, மிதிலை பிரதேசம், பிகார் மற்றும் நேபாளம் பகுதிகளில் ஒவ்வொரு சங்கராந்தியும், ஒரு மாதத்தின் தொடக்கமாகக் குறிக்கப்படுகிறது. மறுபுறம், வங்காள நாட்காட்டி மற்றும் அசாமிய நாட்காட்டிகளைப் பின்பற்றும் பகுதிகளில், சங்கராந்தி ஒவ்வொரு மாதத்தின் முடிவிலும், அடுத்த நாள் புதிய மாதத்தின் தொடக்கமாகவும் குறிக்கப்படுகிறது.

## முக்கியமான சங்கராந்திகள்

* **மகர சங்கராந்தி**: சூரியன் அதன் வான்பாதையில் மகர ராசியில் (மகரம்) சனவரி 14 அல்லது 15ஆம் தேதிக்கு மாறுவதையும், ஆறு மாத உத்தராயணக் காலத்தின் தொடக்கத்தையும் குறிக்கிறது. இதனை மகர சங்கராந்தி உத்தராயணம் என்றும் அழைக்கப்படுகிறது. இது சூரியன் தனது வடக்கு நோக்கிய பயணத்தைத் தொடங்கும் நாள் ஆகும். பாரம்பரிய இந்து நாட்காட்டி சந்திரனின் சுற்றை அடிப்படையாகக் கொண்டது. ஆனால் சங்கராந்தி என்பது ஒரு சூரியச் சுற்றை அடிப்படையாகக் கொண்டதாகும். மகர சங்கராந்தி பெரும்பாலும் சனவரி 14 அன்றும், நெட்டாண்டில் மட்டும் சனவரி 15-ஆம் தேதியில், சூரியன் மகர ராசியில் உதிப்பது மாறாமல் இருக்கும்.
* '**மேஷ சங்கராந்தி'**: பாரம்பரிய சூரிய நாட்காட்டியில் புத்தாண்டின் தொடக்கத்தைக் குறிக்கிறது. இந்த நாளில், சூரியன் மேஷ ராசியில் நுழைகிறது. இது பொதுவாக ஏப்ரல் 14/15 அன்று விழும். இந்தியா மாநிலங்களின் புத்தாண்டு இந்நாளில் கொண்டாடப்படுகிறது: கேரளத்தில் விஷூ என்றும், தமிழ்நாட்டில் தமிழ் புத்தாண்டு என்றும், துளு நாட்டில் பிசு பர்பா என்றும், பஞ்சாபில் வைசாகி என்றும், ஒடிசாவில் பான சங்கராந்தி என்றும், மேஷ சங்கராந்திக்கு அடுத்த நாளில், வங்காளம் மற்றும் அசாம் பகுதிகளில் முறையே போஹாக் பிஹு, பொஹெலா போயிஷாக் என புத்தாண்டாகக் கொண்டாடப்படுகிறது.
* **கடக சங்கராந்தி** : சூலை 16 அன்று சூரியன் கடக ராசியில் நுழைவதைக் குறிக்கிறது. இது இந்து நாட்காட்டி படி ஆறு மாத கால உத்தராயணம் காலத்தின் முடிவையும், 6 மாத கால தட்சிணாயனம் தொடக்கத்தையும் குறிக்கிறது.

## மேற்கோள்கள்
# தெலுங்குத் தாய் வாழ்த்து

**என் தெலுங்குத் தாய்க்கு** (தெலுங்கு: మా తెలుగు తల్లికి) என்பது *“மா தெலுகு தல்லிக்கி”* என்று தெலுங்கு மொழியில் தொடங்கும் ஒரு தெலுங்கு மொழிப் பாடலாகும். இந்தப் பாடல் ஆந்திரப் பிரதேச அரசின் ஏற்பு பெற்ற பாடலாகும். தெலுங்குத் தாய் குறித்த இப்பாடலுக்கு சித்தூர் சங்கரம்பாடி சுந்தராச்சாரி என்ற கவிஞர், தீன பந்து என்ற தெலுங்கு திரைப்படத்திற்காக எழுத, தங்குதுரி சுர்யகுமாரி என்ற பாடகி இசையமைத்துப் பாடினார். பின்னர் இப்பாடல் ஆந்திரப் பிரதேச அரசால் அதாகாரப்பூர்வமாக ஏற்க்கபட்டது.

## பாடல் வரிகள்

| தெலுங்குப் பாடலின் தமிழ் எழுத்துப் பெயர்ப்பு | பாடலின் இணையான தமிழ்ப் பொருள் |
| --- | --- |
| மா தெலுகு தல்லிகி மல்லெபூதண்ட | எங்கள் தெலுங்குத் தாய்க்கு மல்லிகை மலர் மாலையை அணிவிப்போம் |
| மா கன்னதல்லிகி மங்களாரதுலு, | மங்கல நறுமணப் பொருட்களை சமர்ப்பித்துப் போற்றுவோம். |
| கடுபுலோ பங்காரு கனுசூபுலோ கருண, | அவள் கருவில் தங்கம் உள்ளது, அவள் பார்வையில் கருணை உள்ளது. |
| சிருனவ்வுலோ ஸிருலு தொரலிஞ்சு மாதல்லி. | அவள் சிரிப்பில் செல்வம் பொதிந்துள்ளது, அவளே எங்கள் தாய் |
| கலகலா கோதாரி கதலிபோதுண்டேனு | தடுமாறாமல் பாய்கிறது கோதாவரி ஆறு |
| பிராபிரா க்ரிஷ்ணம்ம பருகுலிடுதுண்டேனு | நேர்த்தியான கட்டுப்பாட்டோடு பாய்கிறது கிருஷ்ணா ஆறு |
| பங்காரு பண்டலே பண்டுதாயீ | தங்கப் பயிர்கள் விளைகின்றன |
| முரிபால முத்யாலு தொருலுதாயி. | அழகிய முத்துகள் குவிகின்றன |
| அமராவதினகர அபுரூப ஸில்பாலு | அமராவதி நகரின் சிறப்புமிக்க சிற்பங்களும் |
| த்யாகய்ய கொந்துலோ தாராடு நாதாலு | தியாகய்யரின் குரலில் பரவும் இனிய பாடல்களும் |
| திக்கய்ய கலமுலொ திய்யந்தனாலு | திக்கன்னரின் நடையில் எழுந்த இலக்கியச் சுவையும் |
| நித்யமை நிகிலமை நிலசி வுண்டேதாகா | காலம் முழுவதும் மாறாது சிறந்து விளங்குவன |
| ருத்ரம்ம புஜஸக்தி மல்லம்ம பதிபக்தி | ருத்ரம்மாவின் மாண்பும் மல்லம்மாவின் கற்பும் |
| திம்மரஸு தீயுக்தி, க்ருஷ்ணராயல கீர்தி | திம்மரசுவின் வீரமும் கிருஷ்ணராயரின் வீரதீரச் செயல்களும் |
| மா செவுலு ரிங்குமனி மாரும்ரோகேதாக | எங்கள் செவியில் என்றென்றும் கேட்டுக் கொண்டே இருக்கும் |
| நீ பாடலே பாடுதாம், நீ ஆடலே ஆடுதாம் | உன் நடனத்தை ஆடுவோம், உன் பாடலைப் போற்றிப் பாடுவோம். |
| ஜை தெலுகு தல்லி, ஜை தெலுகு தல்லி ..... | . எங்கள் தெலுங்குத் தாய்க்கு வெற்றி, தெலுங்குத் தாய்க்கு வெற்றி |
# பங்கனப்பள்ளி மாம்பழம்

பங்கனப்பள்ளி மாம்பழங்கள்
**பங்கனப்பள்ளி மாம்பழம்** என்பது இந்திய துணைக்கண்டத்தில் விளையும் மாம்பழங்களில் ஒரு வகையாகும் இது இந்தியா, பாக்கித்தான் நாடுகளில் விளைகிறது.இப்பழத்தின் பெயர் ஆந்திர மாநிலத்தில் உள்ள பங்கனப்பள்ளி என்ற ஊரின் பெயரால் அழைக்கப்படுகிறது. இதற்கு **பனேசான்**,**சப்பட்டை சபேதா**என்ற வேறு பெயர்களும் உண்டு.
இவ்வகை மாம்பழங்கள் தரமானவையாகவும், நார் அற்றதாகவும், நல்ல இருப்புத்தன்மைக் கொண்டதால் நீண்டதொலைவுக்கு எடுத்துச்செல்லலாம். நல்ல சுவை உடையதாகவும், சுமாரான சாறு கொண்டதாகவும், கெட்டியான சதைப்பற்றுடன்,பெரியதாகவும், மக்காச் சோள மஞ்சள் நிறசதைப்பற்றுக் கொண்டது.

## மேற்கோள்